313 



ingerek kiváltására s az öröklött alaktól eltérő szerveződésre kénysze- 

 rítené, de mivel a környezet viszonyai mindegyre módosulnak s a meg- 

 változott életföltételek a szervezeteket mindig új meg új berendezke- 

 désekre kényszerítik : ebben rejlik a fajok átformáló- 

 dásának az indító oka s egyúttal elengedhetetlen szüksé- 

 gessége ; mivel pedig az életföltételek a legtöbb élő lényre nézve egyre 

 kedvezőtlenebbekké válnak, úgy hogy a szervezetek is csak mindinkább 

 tökéletesebb berendezkedésekkel tudnak velük egyensúlyban maradni : 

 ebben rejlik a szervezetek tökéletesedésének 

 a nyitja. 1 



Számos búvár csak nagyon alárendelt jelentőséget tulajdonít a 

 külső tényezők behatásának a faj formálódás menetére s legfőbbképen 

 belső, vagyis szervezeti (constitutionalis) okokra vezeti vissza 

 a törzsfejlődési átalakulásokat. így a Sarasin unokatestvérek, a kik 

 a czelebeszi szárazföldi csigáknak néhány nagyon érdekes törzsfejlődési 

 alaklánczolatát állapították meg, nem tudják megérteni, hogy >>az 

 alapjában oly egyszerű és szám szerint oly csekély, tehát oly hamar 

 felsorolt külső életföltételek miként tudtak volna alakjukban és ana- 

 tómiájukban oly feltűnően különböző növényi és állati szervezeteket 

 létrehoznia. Szerintük »a szárazság, a hideg, stb., számos különböző 

 alakra — mintegy egyenruhaként — hasonló ruhát boríthat, de a kül- 

 világ sohasem lesz képes őket alaktani-anatómiai tekintetben is egy- 

 máshoz hasonlókká tenni. Képletesen szólva : a külvilág nem úgy 

 viszonylik a szervezetekhez, mint a fazekas az agyaghoz, hanem leg- 

 feljebb, mint a tűz, mely a megformált agyagot megkeményíti és meg- 

 zománczozza<<. 2 



Szerintem ez a szép hasonlat nagyon ingatag alapon áll, először is, 

 mert SARASiN-ék nagyon könnyedén végeznek a külső befolyásokkal, 

 másodszor, mert a hasonlat csak addig jogosult, a míg a külvilág egyes, 

 az összességből kiragadott tényezőinek a jelenben vagy a közelmúltban 

 a szervezetekre gyakorolt befolyására gondolunk, azonban nyomban 

 más eredményre jutunk, mihelyt tisztába jövünk azzal, hogy a külvilág- 

 töméntelen és rendkívül változatos physikai és chemiai ingert rejt 

 magában, amelyek időtlen idők óta ösztökélik és idomítják a szerveze- 

 teket, úgy hogy ugyanegy elemi szervezetből a külső tényezők különféle 



1 Méhely Lajos, Állattani Közlemények, IV, 1905, p. 71, továbbá Állattani 

 Közlem., IV, 1905, p. 172 és Természettud. Közlöny LXXXV— LXXXVI. Pót- 

 füzete, 1907, p. 25. 



2 F. u. P. Sarasin, Die Land-Mollusken von Celebes, Wiesbaden, 1899, 

 P- ^35- 



